Publication: Magyar Közlöny
Issue: MK-2011-66 (Year: 2011, Number: 66)
Era: contemporary
Section: azt is kizárólag a hitelezési kockázat kezeléséről és tőkekövetelményéről szóló 196/2007. (VII. 30.) Korm. rendeletben (a
Paragraph Index: 481

7. oszlop: a minősített tételek könyvvitelileg még nem rendezett céltartalék-képzése, valamint a könyvvizsgáló vagy Felügyelet által feltárt, de még meg nem képzett céltartalék. 37C Pénzmosással és terrorizmus finanszírozásával kapcsolatos adatok A tábla célja A tábla a Pmt. végrehajtása hatásainak felmérését célozza. Minden befektetési vállalkozásnak és árutőzsdei szolgáltatónak a törvény végrehajtására belső szabályzattal kell rendelkeznie, és képesnek kell lennie a vonatkozó információk kimutatására. A táblában e szabályzat alapján lefolytatott eljárások keretében összegyűlt információkról kell adatot szolgáltatni. A hitelintézetek által végzett befektetési szolgáltatás esetén, az e tevékenységgel összefüggő pénzmosással kapcsolatos adatszolgáltatást a hitelintézetekre vonatkozó adatszolgáltatási jelentés keretében kell teljesíteni. A táblában használt fogalom: Kiemelt közszereplő: a Pmt. 4. § (1) bekezdésében meghatározott személy. A tábla kitöltése A táblázatban az ügyfelekre - a természetes személyekre és egyéb (jogi és jogi személyiség nélküli társaságok, egyéni vállalkozások stb.) személyekre - vonatkozó adatokat összesítve, a Pmt. előírásai szerint kell bemutatni. A devizában lévő állományi adatok a negyedév végén érvényes MNB hivatalos devizaárfolyamon, illetve - az MNB által nem jegyzett deviza esetében - a számviteli szabályok szerint megállapított devizaárfolyamon átszámítva szerepelnek. Devizaügylet esetén az adott tranzakció lebonyolításakor érvényes MNB hivatalos devizaárfolyamon, illetve az MNB által nem jegyzett deviza esetében a számviteli szabályok szerint megállapított devizaárfolyamon számított összegen kell szerepeltetni. A halmozott oszlopokban az adott ügyletek (szerződések) lebonyolításakor érvényes árfolyamokon elszámolt összegeket nem kell külön átszámolni, hanem csak összeadni. A tábla sorai: 37C1 Nem teljes körűen átvilágított ügyfél A negyedév végén azon ügyfelek száma, amelyeknél a befektetési vállalkozásnak, illetve árutőzsdei szolgáltatónak nem áll rendelkezésre ügyfeléről az összes szükséges átvilágítási adat, vagy a Pmt. 8. §- ában előírt és annak megfelelő nyilatkozat a tényleges tulajdonosról. 37C11 ebből: ügyfélkövetelés A 37C1 sorból az ügyfél összes követelése a befektetési vállalkozással, illetve árutőzsdei szolgáltatóval szemben. Az ügyfélkövetelés nem nettósítható. 37C12 ebből: ügyfél-kötelezettség A 37C1 sorból az ügyfél összes tartozása a befektetési vállalkozással, illetve árutőzsdei szolgáltatóval szemben. Az ügyfélkötelezettség nem nettósítható. 37C2 Összes ügyfél-átvilágítás Az összes, ügyfél-átvilágításon átesett ügyfelek száma. 37C21 Egyszerűsített ügyfél-átvilágítás A Pmt. 12. §-a alapján egyszerűsített ügyfél-átvilágításon átesett ügyfelek száma. 37C22 Fokozott ügyfél-átvilágítás A Pmt. 14. §-a alapján fokozott ügyfél-átvilágításon átesett ügyfelek száma. 37C221 Ebből: kiemelt közszereplő (PEP) ügyfél átvilágítása Azon átvilágítások száma, amelyeknél a szolgáltató megállapította, hogy a külföldi ügyfél kiemelt közszereplőnek minősül a Pmt. 16. §-a alapján. 37C23 Normál ügyfél-átvilágítás Azon ügyfelek száma, akik ügyfélátvilágítása nem esik sem a fokozott, sem az egyszerűsített ügyfélátvilágítás típusába. 37C31 Üzleti kapcsolat létesítésekor történt átvilágítás Azon ügyfelek száma, akiket mint új ügyfelet, átvilágított a befektetési vállalkozás, illetve árutőzsdei szolgáltató. 37C32 Hárommillió-hatszázezer forintot elérő vagy meghaladó összegű tranzakció miatti átvilágítás Azon ügyfelek száma, akiket az adott negyedévben kizárólag amiatt világított át a befektetési vállalkozás, illetve árutőzsdei szolgáltató, mert hárommillió-hatszázezer forintot elérő vagy meghaladó összegű tranzakciót kezdeményeztek és az ügyleti megbízást megelőzően nem voltak szerződött ügyfelek, illetve meghatalmazottak, átvilágításukra korábban nem került sor 37C33 Több, egymással ténylegesen összefüggő, hárommillió-hatszázezer forintot meghaladó összegű tranzakció miatti átvilágítás Azon ügyfelek száma, akiket az adott negyedévben amiatt világítottak át, mert több egymással összefüggő olyan ügyleti megbízást kezdeményeztek, melyek együttes összege meghaladta a hárommillió-hatszázezer forintot és átvilágításukra korábban nem került sor. 37C34 Korábban rögzített ügyféladatok valódiságával kapcsolatos kétség felmerülése miatti átvilágítás Azon ügyfelek száma, akiket a befektetési vállalkozás, árutőzsdei szolgáltató már korábban átvilágított, de kétség miatt új átvilágításra került sor. 37C35 Más szolgáltató által végzett ügyfél-átvilágítás átvétele A más szolgáltató által végzett és a szolgáltató által elfogadott átvilágítások száma. 37C36 Közvetítők által végzett átvilágítás A Bszt. 111. §-ban meghatározott tevékenységet végző közvetítők által végzett átvilágítások száma. 37C41 Saját bejelentések A befektetési vállalkozás, árutőzsdei szolgáltató által a pénzügyi információs egységként működő hatóság részére az adott negyedévben küldött bejelentések száma, illetve a bejelentések teljes értéke forintban. A bejelentett összeg az adott tranzakcióban szereplő összeg, amelyet az ügyfél a befektetési vállalkozásnak, árutőzsdei szolgáltatónak átadott, vagy részére beérkezett. 37C42 Bejelentésekből devizában lebonyolított ügyletek Azok az ügyletek, amelyeket a befektetési vállalkozás, árutőzsdei szolgáltató devizában bonyolított le. 37C431- 37C435 Bejelentésekből: 1. legnagyobb összegű bejelentés… Bejelentésekből: 5. legnagyobb összegű bejelentés A 37C41. sorból az öt legnagyobb összegű ügyletet kell felsorolni csökkenő sorrendben. 37C44 Bejelentésekből: közvetítők által végzett tranzakciók bejelentése Azon bejelentések, amelyeknél a szolgáltató közvetítője útján végzett tevékenysége során került sor bejelentésre. 37C5 Bejelentésekből: 24/48 órára felfüggesztett tranzakció Azon bejelentések, amelyek során a befektetési vállalkozás, illetve árutőzsdei szolgáltató 24, vagy 48 órás felfüggesztést alkalmazott. 37C6 Bíróság által pénzmosás miatt zárolt követelések A bíróságok által pénzmosás miatt zárolt ügyfélkövetelések száma és összege. 37C7 Terrorizmus finanszírozásának gyanúja miatti bejelentés Azon bejelentések, amelyeket a befektetési vállalkozás, illetve árutőzsdei szolgáltató a terrorizmus finanszírozásának gyanúja miatt tett. 37C8 Terrorista lista alapján zárolt követelések Azt az ügyfélszámot és azok teljes ügyfélkövetelését kell feltüntetni, amelyet a befektetési vállalkozás, illetve árutőzsdei szolgáltató az ügyfél terrorista listán való szereplése miatt az adott negyedévben zárolt és ezt a pénzügyi információs egységként működő hatóságnak, mint illetékes hatóságnak bejelentett. (Az aktuális terrorista listák a PSZÁF honlapján a Pénzmosás ellen/ Fontos listák menüpont alatt érhetők el.) 37F NYILVÁNTARTÁSBA VETT PANASZÜGYEK A tábla célja: a tárgyidőszak folyamán nyilvántartásba vett panaszbejelentések, és azok feldolgozásának, kezelésének felmérése. A táblában használt fogalmak: Panasztípusok Tájékoztatási hiányosság Ͳ szerződéskötés előtt: Ha a panasz elsősorban arra vonatkozik, hogy az ügyfelet az intézmény nem tájékoztatta megfelelően az adott konstrukcióról, annak kockázatairól, az ügyfelet terhelő többletköltségekről, vagy bármilyen olyan tényezőről, amely az ügyfél szempontjából lényeges lehet megfelelő üzleti döntéshozatalához. Ͳ szerződéskötés után: Ha a panasz a szerződéskötés utáni időszakban történt tájékoztatási hiányosságra vonatkozik. (Szerződéses feltételek változásával, kondícióváltozással kapcsolatos hiányos tájékoztatás.) Szolgáltatás minősége, ügyfélkiszolgálás minősége Az ügyfelekkel szemben tanúsított magatartás, udvariatlan kiszolgálás; nehezen elérhető ügyintézők; ügyintézés lassúsága stb. Jutalék, díj, költség mértéke A befektetési szolgáltatási tevékenységhez kapcsolódóan, vagy egyéb címen felszámított díj mértéke, vagy új díj bevezetése miatti panasz. Kamat, hozam mértéke A befektetési szolgáltatáshoz kapcsolódó kamat, illetve hozam mértékének kifogásolása. Nyilvántartási, ügyviteli hiba Számviteli és informatikai háttér hibáira, valamint az ügykezelés, adminisztráció során előforduló hibák (hibás bizonylat, beadvány elvesztése, postázási hiba, kötelező értesítések elmulasztása, stb.) miatti panaszok. Elszámolás, megbízásteljesítés Azok a panaszok, amelyek elszámolási vitát eredményeznek egyes tranzakciók (pénztári ki-befizetés, átutalási-átvezetési megbízás, akkreditív-nyitás, beszedési megbízás, tőzsdei és OTC adásvételi és portfóliókezelési megbízások, stb.) hibás vagy elmaradt teljesítéséből eredően, vagy egyéb okból. A tábla kitöltése: Az írásban, illetve elektronikus úton beérkezett és nyilvántartásba vett, a befektetési alapkezelők tevékenységével kapcsolatos panaszokra vonatkozóan kell kitölteni. 37F1- 37F4 sorok: a tárgyidőszak elején folyamatban lévő, továbbá a tárgyidőszakban beérkezett, illetve a tárgyidőszakban lezárt panaszügyek, és a tárgyidőszak végén nyitott panaszügy számát részletezik. 37F5-tel kezdődő sorok: a peresített panaszügyekre vonatkoznak. A táblának ez a szakasza és az előbbi (37F1-37F4 sorig tartó) része egymástól független szempontból vizsgálja a panaszügyeket. Ebből adódóan átfedés is lehet a két szakasz egy-egy adatsora között. A táblázat oszlopai

Source: https://magyarkozlony.hu/hivatalos-lapok/66c8eba5fd46f945603375566c474eb4bd2a19ac/dokumentumok/630ce1627b6b5461f11c7f76ff1bc9d682124031/letoltes